Southampton FC
Southampton Football Club on Inglismaa jalgpalliklubi. Klubi baseerub Southamptonis ja selle kodustaadioniks on alates 2001. aastast St Mary's Stadium, mis mahutab 32 384 pealtvaatajat. Klubi on asutatud 1885. aastal. Pärast enam kui 20 aastat Inglismaa jalgpalli kõrgliigas langes klubi 2005. aastal esiliigasse. 2009. aastal langes Southampton ka esiliigast välja ja mängis kaks järgmist hooaega Football League One'is. Peatreener Nigel Adkinsi juhtimisel jõudis klubi kaks aastat hiljem tagasi Inglismaa kõrgliigasse, kui hooajal 2011–2012 saadi Championshipis teine koht. Premier League'is mängib Southampton uuesti alates hooajast 2012–2013. 1976. aastal on klubi võitnud Inglismaa karikavõistlused (FA Cup). Parim koht Inglismaa kõrgliigas on teine (hooajal 1983–1984). Southamptoni suurim rivaal on Portsmouth ning nende klubide vaheline derbi on tuntud kui Lõunaranniku derbi (South Coast derby).